नई दिल्ली। राजधानी में प्रदूषण स्तर कम करने के लिए 1 जनवरी से शुरू होने वाले सम-विषम फॉर्मूला के लिए दिल्ली सरकार ने पूरी तैयारी कर ली है। मंगलवार को इस बाबत परिवहन मंत्री एवं लोक निर्माण मंत्री सत्येंद्र जैन ने सभी आला अधिकारियों के साथ एक बैठक बुलाई और मामले की समीक्षा की। इस मौके पर दोनों मंत्रियों ने अधिकारियों को निर्देश दिया कि प्रदूषण स्तर में गिरावट लाने के लिए सभी विभाग सुनिश्चित करें। यदि किसी तरह की दिक्कत हो तो संबंधित विभाग अपने नोडल अधिकारी से संपर्क करें।
दिल्ली सरकार ने विभिन्न विभागों के बीच समन्वय बैठाने और प्रदूषण में कमी लाने के लिए एंफोर्समेंट तकनीक को अमल में लाने के लिए 14 बिंदु सुझाए हैं। इसके तहत परिवहन विभाग को सहयोग देने का निर्देश भी दिया गया है।
दो पहिया वाहनों को भी सम-विषम फॉर्मूले में किया जा सकता है शामिल
नई दिल्ली| दिल्ली में 1 जनवरी से लागू होने वाले सम-विषम फॉर्मूले में दो पहिया वाहनों को भी शामिल किया जा सकता है। एक कार्यक्रम में आम आदमी पार्टी के नेता आदर्श शास्त्री ने इस बात के संकेत दिए। शास्त्री ने कहा कि एक हफ्ते में जब सड़कों पर और बसें आ जाएंगी तब बाइकों पर भी यह फ़ॉर्मूला लागू किया जा सकता है।
इन बिंदुओं पर दें ध्यान
- दिल्ली पुलिस ने स्पष्ट कर दिया है कि सम-विषर्म फॉर्मूला लागू होने के दौरान एनसीसी और एनएसएस कैडर के साथ केवल सिविल डिफेंस के वालंटियर्स की ही तैनाती की जाएगी। ये वालंटियर्स ट्रैफिक जाम को दूर करने के लिए इन एजेंसियों के साथ पूरा सहयोग करेंगे। इनका मुख्य कार्य मुख्य चौराहों पर जागरूकता फैलाना होगा और किसी भी वाहन को ये वालंटियर्स नहीं रोकेंगे।
{जांच दल केवल चौड़ी सड़कों पर ही तैनात होगी, किसी चौराहे अथवा संकरे मार्ग पर यह दल तैनात नहीं होगा। इसी तरह पुलिस किसी भी मार्ग पर बैरिकेड नहीं लगाना चाहिए।
{दिल्ली पुलिस के स्पेशल कमिश्नर और डिविजनल कमिश्नर 120 ट्रैफिक प्वाइंट्स पर टीम तैनात करेंगे और समन्वय बैठाएंगे
- 30 दिसंबर को दिन में 12 बजे सभी सिविल वालंटियर्स को छत्रसाल स्टेडियम में सम-विषम फॉर्मूला और उनकी भूमिका के बारे में अावश्यक जानकारी दी जाएगी।
- सभी सिविल वालंटियर्स को 31 दिसंबर की सुबह तक संबंधित तैनाती स्थल की जानकारी ट्रैफिक पुलिस अवश्य दें।
- परिवहन विभाग 66 एंफाेर्समेंट टीम की तैनाती करेगा। ये टीमें बस अड्डा, रेलवे स्टेशन, अस्पताल, मुख्य बाजार इत्यादि स्थानों पर तैनात होंगी। ये टीमें ऑटो ड्राइवरों द्वारा वसूले जाने वाले किराए और उनके व्यवहार पर नजर रखेंगी। ऑटो चालकों को नियमों का पालन करना होगा। इस बाबत एक प्लान तैयार की गई है।
- सभी एसडीएम को भी चालान करने का अधिकार दिया गया है। सिविल डिफेंस वालंटियर्स के साथ क्षेत्र का दौरा भी करेंगे।
- डीपीसीसी के सहयोग से डिविजनल कमिश्नर कार्यालय वाहनों की तैनाती और प्रचार सामग्री का उपयोग किया जाएगा।
- लगभग 100 एक्सप्रेस बसों की तैनाती नोएडा और गुड़गांव से दिल्ली के विभिन्न हिस्सों में चलाने की तैयारी भी हो रही है। ताकि महिलाओं को किसी तरह की दिक्कत न हो।
- पूर्वी और उत्तरी दिल्ली में बसों की कमी को दूर करने के लिए परिवहन विभाग ने स्पेशल कमिश्नर और शिक्षा विभाग के निदेशक को आवश्यक तैयारी करने। सभी विधायकों को रूट प्लान तैयार करने को कहा गया है।
नोडल अधिकारियों की तैनाती
सरकार ने विभिन्न विभागों के सात वरिष्ठ अधिकारियों को नोडल अधिकारी बनाया है। ये हैं दिल्ली ट्रैफिक पुलिस के ज्वाइंट कमिश्नर डेविड लालरिंगसांगा (मो-9818099027), रिवेन्यू डिपार्टमेंट के डीसी देवेश सिंह (9971654455), परिवहन विभाग के स्पेशल कमिश्नर केके दहिया (9868015084), दिल्ली ट्रासंपोर्ट काॅरपोरेशन के आरएस मिन्हास (8744073048), डिम्टस के सीके गोयल (9811410123), डीएमअारसी के डिप्टी जीएम रमन गोयल(9818700484), आइजीएल के चीफ मैनेजर विशाल भाटिया(9891078824)। किसी भी परेशानी अथवा समस्या होने पर आम जनता इनसे सीधे संपर्क कर सकती है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva